Subject: RE: (Sisendipalve 19.02) Autotööstuse lihtsustamise paketi ettepanek
From: "Viktoria Sitnik" <[email-masked]>
Cc: "Martin Rumm" <[email-masked]>, "Kerli Kiili" <[email-masked]>
Date: Mon, 23 Mar 2026 09:19:05 +0200

Tere!

Edastan teile 12.03 Vabariigi Valitsuse istungil ning 20.03 Euroopa Liidu
asjade komisjoni (ELAK) istungil kinnitatud Eesti seisukohad algatuse
kohta: 

1.  Eesti toetab ettepanekut anda liikmesriikidele võimalus vabastada
riigisisestel vedudel N2-kategooria elektrikaubikud (haagisega või ilma
täismassiga kuni 4,25 t) sõidumeeriku paigaldamise kohustusest. Samuti
toetame ettepanekut vabastada N2 kategooria elektrikaubikud (täismassiga
kuni 4,25t) kiiruspiiriku paigaldamise kohustusest. 
2.  Eesti toetab ettepanekut vabastada matkaautod sõidumeeriku ning töö-
ja puhkeaja nõuete  täitmisest, kui sõidukit kasutatakse mitteäriliseks
reisijateveoks, sõltumata sõiduki massist.  Saame toetada matkaautode
sõidumeerikust ning töö- ja puhkeaja nõuetest vabastamist ka  piiriülestel
vedudel ilma, et selleks tuleks sõlmida kahepoolne kokkulepe teiste
riikidega.
3.  Eesti toetab uue sõidukite alamkategooria „väike elektrisõiduk“
loomist.
4.  Eesti toetab ettepanekut muuta Euro 7 määrust, kaotades eraldi CO2
heite laboratoorse  testi nõude madalal temperatuuril. Nõustume ka
ettepanekuga võimaldada raskeveokite  mootorite testimist
sõidukikategooriate, mitte üksikute sõidukitüüpide kaupa.
5.  Eesti toetab ettepanekut tunnistada kehtetuks mootorsõidukite ja
varusummutisüsteemide  mürataseme määrus ja mootorsõidukite lubatud
mürataseme ja heitgaasisüsteemi direktiiv ning  minna sõidukite mürataseme
reguleerimisel täielikult üle Ühinenud Rahvaste Organisatsiooni  Euroopa
Majanduskomisjoni (UNECE) eeskirjadele.
6.  Eesti toetab Euroopa Komisjonile volituse andmist ühtsete tehniliste
nõuete  kehtestamiseks elektrisõidukite ja laadimistaristu vahelise
suhtluse ning riistvara kohta, et  toetada nutikat ja kahesuunalist
laadimist. Eesti ei toeta nutika ja kahesuunalise laadimise (V2G)
kohustuslikuks muutmist kõikidele sõidukitele.
 
Suur aitäh teie panuse eest seisukohtade koostamise protsessi!

Lugupidamisega, 

Viktoria Sitnik
Nõunik | Välissuhete osakond 
Advisor | Department of International Affairs 
&#43;372 58194090
Kliimaministeerium | Ministry of Climate of Estonia
Suur-Ameerika 1, 10122 Tallinn, Eesti

From: Viktoria Sitnik 
Sent: Friday, February 13, 2026 10:49 AM
Cc: Martin Rumm &lt;[email-masked]&gt;; Kerli Kiili
&lt;[email-masked]&gt;
Subject: (Sisendipalve 19.02) Autotööstuse lihtsustamise paketi ettepanek
 
Tere!

Tänan kõiki, kes jõudsid ettepanekuga tutvuda ja meile tagasisidet anda!
Manusest leiate Eesti seisukohtade mustandi, millele ootame teie
tagasisidet järgmise neljapäevani (19.02).

Kui teil tekib seletuskirja lugedes ettepanekuid/kommentaare, siis palun
need edastada
[email-masked] ja
[email-masked].

Vahepeal on valminud ka tõlked, mis on kättesaadavad siit: 
1. EUROOPA PARLAMENDI JA NÕUKOGU MÄÄRUS,
millega muudetakse Euroopa Parlamendi ja nõukogu määrusi (EÜ) nr
561/2006, (EL) 2018/858, (EL) 2019/2144 ja (EL) 2024/1257 seoses
mootorsõidukite tehniliste nõuete ja katsemenetluste lihtsustamisega ning
tunnistatakse kehtetuks nõukogu direktiiv 70/157/EMÜ ja Euroopa Parlamendi
ja nõukogu määrus (EL) nr 540/2014
2. EUROOPA PARLAMENDI JA NÕUKOGU DIREKTIIV,
millega muudetakse direktiivi 92/6/EMÜ, et vabastada teatavad
N2-kategooria elektrisõidukid kiiruspiiriku paigaldamise ja kasutamise
nõudest. 
 
Tervitades, 
Viktoria Sitnik
Nõunik | Välissuhete osakond 
Advisor | Department of International Affairs 
&#43;372 58194090
Kliimaministeerium | Ministry of Climate of Estonia
Suur-Ameerika 1, 10122 Tallinn, Eesti
 
From: Viktoria Sitnik 
Sent: Tuesday, January 20, 2026 12:24 PM
Cc: Martin Rumm &lt;[email-masked]&gt;; Kerli Kiili
&lt;[email-masked]&gt;
Subject: (Sisendipalve 04.02) Autotööstuse lihtsustamise paketi ettepanek
 
Hea koostööpartner!

16. detsembril avaldas Euroopa Komisjon autotööstuse lihtsustamise paketi
ettepaneku (Automotive omnibuss proposal), mille eesmärk on lihtsustada
sõidukite tüübikinnituse protsessi, vähendada halduskoormust ning
kõrvaldada takistusi elektrisõidukite laiemal kasutuselevõtul.

Ettepanekust tulenevad peamised muudatused: 
 
1.  Elektrilised kaubikud (N2, täismass 3 500–4 250 kg)
Elektrilised N2-kategooria kaubikud vabastatakse 90 km/h kiiruspiiriku
nõudest. Eesmärk on vältida olukorda, kus sõidukit käsitletakse veoautona
üksnes seetõttu, et aku lisakaal tõstab selle täismassi üle 3 500 kg.
2.  Sõidu- ja puhkeaja nõuded
Liikmesriikidele antakse võimalus vabastada N2 sõidukid sõidumeeriku ning
töö- ja puhkeaja nõuete kohaldamisest (sarnaselt kuni 3,5-tonnistele
kaubikutele), kui tegu on siseriikliku veoga, mis toimub ettevõtte enda
majandustegevuse raames.
3.  Matkaautod (M2 ja M3 kategooria)
Kehtestatakse üleeuroopaline erand, mille kohaselt ei kohaldata
matkaautodele sõidumeeriku ega töö- ja puhkeaja nõudeid, kui sõidukit
kasutatakse mitteäriliseks reisijateveoks, sõltumata sõiduki massist.
4.  Müranõuete reform
EL tunnistab kehtetuks oma senise dubleeriva müramääruse ja läheb
täielikult üle ÜRO eeskirjadele. See vähendab tüübikinnitusega seotud
halduskoormust ning võimaldab kasutada kaasaegsemat ja täpsemat müratesti
metoodikat.
5.  Heitgaaside testimine (Euro 7)
Heitgaaside testimisprotseduure lihtsustatakse, kaotades eraldi
laboratoorse madala temperatuuri testi (test 6). Muudatus põhineb
asjaolul, et heitmeid madalatel temperatuuridel hinnatakse juba reaalse
liikluse heitgaaside (RDE) testide käigus.
6.  Uued tehnoloogiad ja sõidukikategooriad
Luua kavatsetakse uus sõidukite alamkategooria - Small Electric Vehicle,
et soodustada taskukohaste ja energiatõhusate elektrisõidukite turule
toomist.
7.  V2G (Vehicle-to-Grid)
Komisjonile antakse volitus kehtestada ühtsed ELi-ülesed nõuded sõidukite
ühendamiseks elektrivõrguga, et võimaldada sõidukitest energia tagastamist
võrku.
 
Oleme koostamas ettepanekule seisukohti, mida on plaanis esitada 11.02
KOKi ja 19.02 Vabariigi Valitsuse istungile. 

Kui teil tekib algatuse teksti lugedes ettepanekuid/kommentaare, mis
aitaksid kaasa Eesti seisukohtade kujundamisele, siis palun need edastada
hiljemalt 04.02 – [email-masked] ja
[email-masked]. 

Samuti oleme valmis jooksvalt teie küsimustele vastama!

Lugupidamisega, 
 
Viktoria Sitnik
Nõunik | Välissuhete osakond 
Advisor | Department of International Affairs 
&#43;372 58194090
Kliimaministeerium | Ministry of Climate of Estonia
Suur-Ameerika 1, 10122 Tallinn, Eesti